Хајдекрајс

Хајдекрајс (германски: Heidekreis; буквално Округ Поле) — округ (Landkreis) во сојузната покраина Долна Саксонија, Германија. Се граничи со (од север надесно) окрузите Харбург, Линебург, Илцен, Целе, Хановер, Нинбург, Ферден и Ротенбург. Географија Округот се наоѓа во западниот дел Линебуршкото Поле (Lüneburger Heide). Бидејќи самиот пејзаж е толку особен за округот, самиот се нарекува „Округ Поле“. Административното седиште на округот се наоѓа во Бад Фалингбостел, иако има само 11.800 жители и е петти град по големина во округот. Историја Историски областа припаѓала на Војводството Брауншвајг-Линебург и неговите држави-наследници. Самиот округ бил воспоставен во 1977 година со спојување на поранешните окрузи Золтау и Фалингбостел како Золтау-Фалингбостел. На 1 август 2011 година бил преименуван во Хајдекрајс. Грб Грбот прикажува: во горната половина хералдички лав на Војводството Брауншвајг-Линебург во долната половина мегалитски гроб Градови и општини Наводи Надворешни врски Хајдекрајс на Ризницата ? Матична страница (германски)